วุฒิสมาชิกเอ็ดเวิร์ด เคนเนดี้ นักการเมืองชั้นนำของอเมริกาเท่านั้น และผู้สร้างผลงานทางด้านความสัมพันธ์ระหว่างประเทศ
วุฒิสมาชิกเคนเนดี้กล่าวในการให้สัมภาษณ์ทางโทรทัศน์เมื่อปีค.ศ. 2007 ว่า ได้ลงคะแนนเสียงคัดค้านการทำสงครามกับอิรัค และว่าเป็นการลงคะแนนเส
แม้ว่าผลงานส่วนใหญ่ในช่วงเวลาเกือบห้าสิบปี ที่วุฒิสมาชิกเคนเนดี้ทำงานอยู่ในสภาจะเป็นเรื่องเกี่ยวกับนโยบายภายในประเทศแต่งานที่ส่งผลกระทบทั่วโลกก็มีอยู่ไม่น้อย วุฒิสมาชิกเอ็ดเวิร์ดเคนเนดี้ได้ช่วยเจรจาสันติภาพ ให้กับไอร์แลนด์เหนือในช่วงคริสต์ทศวรรษ 1990ส่วนหนึ่งนั้นมาจากพื้นภูมิที่มีเชื้อสายชาวไอริช และนับถือศาสนาคริสต์นิกายโรมัน แคธอลิค ยังเป็นที่รู้กันทั่วไปด้วยว่าวุฒิสมาชิกเคนเนดี้เป็นผู้หนึ่งที่คัดค้านสงครามเวียตนามอย่างแข็งขันนอกจากนี้ยังเป็นผู้นำในวุฒิสภาในความพยายามกำหนดมาตรการลงโทษแอฟริกาใต้ที่เลือกปฏิบัติกับคนต่างผิวในช่วงคริสต์ทศวรรษ 1980ช่วยต่อสู้เรียกร้องสิทธิมนุษยชน ให้กับประชาชนชาวชิลี และนำหน้าอย่างโดดเด่นในการเรียกร้องให้ทั่วโลกช่วยกันปกป้องคุ้มครองผู้ลี้ภัย นายกรัฐมนตรี Kevin Rudd ของออสเตรเลียพูดถึงวุฒิสมาชิกเคนเนดี้ว่า เป็นคนอเมริกันที่ยิ่งใหญ่เป็นนักประชาธิปไตย และก็ยังเป็นเพื่อนที่ดีของออสเตรเลียด้วยและนอกจากจะมีบทบาทเป็นอย่างมากในการเมืองอเมริกันแล้วยังได้ส่งเสริมบทบาทของอเมริกาในโลกไว้ เป็นอย่างมากด้วย อดีตนายกรัฐมนตรี TonyBlair ของอังกฤษซึ่งเป็นผู้ดำเนินการเจรจาสันติภาพ ในไอร์แลนด์เหนือที่วุฒิสมาชิกเคนเนดี้มีส่วนร่วมและนำไปสู่ข้อตกลง Good Friday ของปี 1998 ซึ่งยุติการต่อสู้ระหว่างชาวไอริชที่นับถือศาสนาคริสต์ต่างนิกาย ที่ดำเนินมาหลายสิบปีพูดถึงวุฒิสมาชิกเคนเนดี้ว่า เป็นผู้รับใช้ประชาชนที่ยึดมั่นในคุณค่า ของความเป็นธรรมและโอกาส นายกรัฐมนตรี Angela Merkel ของเยอรมนี กล่าวถึงวุฒิสมาชิกเคนเนดี้ว่าเป็นบุคคลที่โดดเด่นที่สุดในการเมืองอเมริกัน และยกย่องการยึดมั่น ในความยุติธรรมและสันติภาพของวุฒิสมาชิกเคนเนดี้ว่าเป็นการยึดมั่นที่มั่นคง และแน่วแน่ ในขณะที่เลขาธิการสหประชาชาติ นาย BanKi-moon เรียกวุฒิสมาชิกเคนเนดี้ว่าเป็นผู้ปกป้องสิทธิและผลประโยชน์ของผู้ที่ไม่มีหนทางที่จะป้องกันตนเองและเป็นผู้ที่เป็นสัญลักษณ์ของความดีงามของคนทุกคน วุฒิสมาชิกเอ็ดเวิร์ดเคนเนดี้ถึงแก่กรรมเมื่อคืนวันอังคารที่ 25 สิงหาคมด้วยโรคมะเร็งในสมองที่บ้านพักในรัฐแมสสาชูเสทส์ สิริรวมอายุได้ 77 ปี